చెన్నై: రాజకీయాల్లోకి రావాలంటూ తన అభిమానులు సందర్భం వచ్చినప్పుడల్లా విజ్ఞప్తులు చేస్తుండటంపై తమిళ సూపర్స్టార్ రజినీకాంత్ ఎట్టకేలకు స్పందించారు. అయితే రాజకీయాల్లోకి వచ్చేది.. లేనిది కచ్చితంగా తేల్చనప్పటికీ రావాలని నిర్ణయిస్తే మాత్రం తగు జాగ్రత్తలు తీసుకుంటానన్నారు. ఎనిమిదేళ్ల తర్వాత రజినీకాంత్ సోమవారం తన అభిమానులతో చెన్నైలో సమావేశం ఏర్పాటు చేశారు. అభిమానులతో ముఖాముఖి మాట్లాడారు. ఈ సందర్భంగా ఆయన రాజకీయ ప్రవేశంపై మాట్లాడుతూ, రాజకీయాల్లోకి రావాలని తాను నిర్ణయం తీసుకుంటే తప్పుడు వ్యక్తులను మాత్రం తనతో కలిసేందుకు అనుమతించేది లేదన్నారు. అటువంటి వాళ్లను దూరంగా ఉంచుతానని స్పష్టం చేశారు. 21 ఏళ్ల క్రితం తాను ఓ రాజకీయ కూటమికి మద్దతిచ్చి తప్పుచేశానని రజినీ ఈ సందర్బంగా గుర్తు చేసుకున్నారు.అది ఓ 'పొలిటకల్ యాక్సిడెంట్' అని ఆయన అభివర్ణించారు. శ్రీలంక పర్యటనను రద్దు చేసుకోవడంపై మాట్లాడుతూ, ఒక నిర్ణయం తీసుకున్నప్పుడు దానిపై ఎవరికైనా అభ్యంతరాలు ఉన్నట్లయితే మార్చుకోవాల్సి ఉంటుందన్నారు. ఇంతకాలంగా తనను ఆదరిస్తున్న అభిమానులందరికీ ఈ సందర్భంగా రజినీ కృతజ్ఞతలు తెలిపారు.
chennai: rajakeeyaalloki raavaalantuu tana abhimaanulu sandarbham vachinappudalla vignaptulu chestundatampai tamila superstar rajineekant ettakelaku spandinchaaru. ayithe rajakeeyaalloki vachedi.. lenidi kachitamgaa telchanappatiki ravalani nirnayiste maatram tagu jaagrattalu teesukuntaanannaaru. enimidella tarvaata rajineekant somavaram tana abhimaanulatho chennailo samavesam erpaatu chesaru. abhimaanulatho mukhamukhi matladaru. ee sandarbhamgaa aayana rajakeeya pravesampai maatlaadutuu, rajakeeyaalloki ravalani taanu nirnayam teesukunte tappudu vyaktulanu maatram tanatho kalisenduku anumatinchedi ledannaru. atuvanti vaallanu dooramgaa unchutaanani spashtam chesaru. 21 ella kritam taanu oo rajakeeya kootamiki maddatichi tappuchesaanani rajinee ee sandarbangaa gurtu chesukunnaru.adhi oo 'politakal accident' ani aayana abhivarninchaaru. srilanka paryatananu raddu chesukovadampai maatlaadutuu, oka nirnayam teesukunnappudu daanipai evarikainaa abhyantaraalu unnatlayithe marchukovalsi untundannaaru. intakaalamgaa tananu aadaristunna abhimaanulandarikii ee sandarbhamgaa rajinee krutagnatalu telipaaru.